Credit: Zenith .td_uid_2_605ed4079fbab_rand.td-a-rec-img{text-align:left}.td_uid_2_605ed4079fbab_rand.td-a-rec-img img{margin:0 auto 0 0} L-Awtorità Maltija għas-Servizzi Finanzjarji, l-MFSA ssospendiet l-operazzjonijiet tal-kumpanjia Zenith Finnce u Zenith ( Tied Insurance Intermediary) wara li l-eks direttur Eżekuttiv tagħha Matthew Pace u Lorraine Falzon mill-istess kumpanija tpoġġew taħt att ta' akkuża dwar koruzzjoni, ħasil ta' flus u frodi fost l-oħrajn. Zenith Finance u Zenith (Tied Insurance Intermediary) wara li ssospendiet l-operazzjonijiet tagħhom. Fi stqarrija tard ilbieraħ filgħaxija, l-MFSA qalet li b'effett immedjat, appuntat lill-accountant u awditur Stephen Paris bħala persuna kompetenti biex jieħu taħt idejh il-kumpaniji. Aqra Ukoll Il-Qorti tiddeċiedi l-Ġimgħa dwar il-ħelsien mill-arrest ta' Pace u Falzon Paris, għandu karriera ta' 30 sena mal-kumpanija Deloitte Malta, se jieħu f'idejh l-assi kollha u t-tmexxija tan-negozju taż-żewġ kumpaniji. Il-ħatra ta' Paris se se tkun għal sena li tista' tiħi imġedda'. L-MFSA qalet ukoll li ħarġet direttiva biex iż-żewġ kumpaniji ma jaċċettawx klijenti ġodda u ma jipprovdux lill-klijenti tagħhom b'aktar servizzi ġodda. L-awtorità ordnat ukoll biex ma jsiru ebda tranżazzjonijiet ta' flejjes tal-klijenti. L-Awtorità qalet li ħadet din id-deċiżjoni wara li fl-aħħar jiem kienet qed issegwi l-aħħar żviluppi fil-qorti b'rabta maż-żewġ kumpaniji u l-ex diretturi tagħhom, Matthew Pace u Lorraine Falzon li tressqu l-qorti mixlija bi frodi u ħasil tal-flus. L-MFSA qalet li tifhem t-tħassib tal-klijenti ta' Zenith u l-ħarsien tal-klijenti u l-assi tagħhom huwa għan ewlieni tagħha. .td_uid_3_605ed4079fe40_rand.td-a-rec-img{text-align:left}.td_uid_3_605ed4079fe40_rand.td-a-rec-img img{margin:0 auto 0 0}